# name
Model priònic de S. Cerevisiae per a l’estudi de l’agregació proteica en malalties amiloides

# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2025. Tutor/a: Dra. Alba Espargaró

# metadata.dc.description.abstract[].value
Model priònic de S. Cerevisiae per a l’estudi de l’agregació proteica en malalties amiloides
Les malalties amiloides tal com l'Alzheimer actualment suposen un gran problema sanitari. La falta de fàrmacs eficaços genera la necessitat urgent de noves estratègies terapèutiques. L'objectiu principal del treball ha estat utilitzar la proteïna priònica Sup35p de Saccharomyces cerevisiae com a una eina per identificar el potencial inhibidor de l'agregació amiloide de diferents compostos. Aquest model es basa en com la proteïna Sup35p pot adoptar diferents fenotips, [psi-] i [PSI+], en funció de si es troba en la forma soluble o agregada, respectivament. A més, s'ha utilitzat una soca modificada per expressar el pèptid amiloide Aβ42. Per diferenciar les soques i comprovar si s’ha produït la reversió del fenotip, s’han fet servir mètodes visuals i de creixement en medis selectius. Els resultats han mostrat com es poden distingir clarament les soques mitjançant aquests mètodes, així com la reversió eficaç del fenotip per part de la guanidina, un compost conegut per la seva activitat antipriònica. No obstant això, els compostos analitzats amb activitat antiamiloide prèviament descrita (DP128, quercetina i apigenina) no han mostrat la capacitat de revertir el fenotip priònic en aquest sistema. Tot i això, el sistema proposat representa una eina prometedora per la recerca de nous fàrmacs contra les malalties amiloides, oferint un cribratge inicial senzill, econòmic i ràpid per compostos amb potencial inhibitori de l'agregació. Per tant, se suggereix la necessitat de continuar amb l’optimització del mètode, així com d’ampliar l’estudi i ajustar les condicions experimentals per tal de validar-ne plenament la seva utilitat.
Paraules clau: Sup35p, antiamiloide, [PSI⁺], Aβ42

# metadata.dc.rights[].value
cc-by-nc-nd (c) Patiño Menendez, David, 2025

# metadata.dc.source[].value
Treballs Finals de Grau (TFG) - Farmàcia

# metadata.dc.title[].value
Model priònic de S. Cerevisiae per a l’estudi de l’agregació proteica en malalties amiloides